open-index/open-wikipedia-markdown huggingface dataset:
Κουτουργκάν

Το **Κουτουργκάν **(αζερικά: Quturğan) είναι ένα χωριό και δήμος της επαρχίας Κουσάρ του βορειοανατολικού Αζερμπαϊτζάν. Έχει πληθυσμό 757 κατοίκων. Ο δήμος αποτελείται από τα χωριά Κουτουργκάν, Αρτσάν, Κναρτσάι και Ελίχ.

## Παραπομπές


Κατηγορία:Κατοικημένες περιοχές στην Επαρχία Κουσάρ
Κατηγορία:Χωριά του Αζερμπαϊτζάν
Αλλαχβερενλί

Το **Αλλαχβερενλί** (αζερικά: *Allahverənli*) είναι ένα χωριό και δήμος της επαρχίας Τζαλιλαμπάντ του νοτιοανατολικού Αζερμπαϊτζάν. Έχει πληθυσμό 373 κατοίκων σύμφωνα με την απογραφή πληθυσμού του 2009. Το όνομα του χωριού ετυμολογείται από την λέξη Αλλάχ, τη μετοχή *veren* (δοσμένος) και την κατάληξη -li.

## Παραπομπές


Κατηγορία:Κατοικημένες περιοχές στην Επαρχία Τζαλιλαμπάντ
Κατηγορία:Χωριά του Αζερμπαϊτζάν
Χαλταντέχνγια

Το **Χαλταντέχνγια **(επίσης, **Χαλτάν"ντάγκνγια**, αζερικά:** **Khaltandekhnya) είναι ένα χωριό της επαρχίας Νταβάτσι του Αζερμπαϊτζάν. Βρίσκεται στο βορειοανατολικό μέρος της χώρας. 

## Παραπομπές
* 

Κατηγορία:Κατοικημένες περιοχές στην Επαρχία Νταβάτσι
Σιχιμλί

Το **Σιχιμλί **(επίσης, **Σίχιμλι **και **Συχυμλή**) αποτελεί χωριό και δήμο της επαρχίας Κουρνταμίρ του Αζερμπαϊτζάν. Βρίσκεται στο βορειοανατολικό μέρος της χώρας.

## Παραπομπές

* 

Κατηγορία:Κατοικημένες περιοχές στην Επαρχία Κουρνταμίρ
Τσαχτσαχλί

Το **Τσαχτσαχλί **(επίσης, **Τσάχτσαχλι**, αζερικά: Çaxçaxlı) είναι ένα χωριό της επαρχίας Χατσμάζ του βορειοανατολικού Αζερμπαϊτζάν. Το χωριό αποτελεί μέρος του δήμου Σολλάρ.

## Παραπομπές

* 

Κατηγορία:Κατοικημένες περιοχές στην Επαρχία Χατσμάζ
Ναός Αγίου Σπυρίδωνος Βαθέος Σάμου

Ο **Ναός Αγίου Σπυρίδωνος Βαθέος Σάμου** είναι Βασιλική που χτίστηκε στα τέλη του 19ου αιώνα στο Βαθύ Σάμου.

## Ανέγερση
Ο ναός θεμελιώθηκε το 1892 επί ηγεμόνος Καραθεοδωρή, το έργο όμως δεν συνεχίστηκε επειδή δεν υπήρχαν οι αναγκαίοι χρηματικοί πόροι. Το 1907 ο Αλέξανδρος Πασχάλης ανέλαβε την ανοικοδόμηση του ναού και τα εγκαίνια έγιναν στις 12 Δεκεμβρίου 1909, ημέρα εορτής του Αγίου Σπυρίδωνα.
Επρόκειτο για μετόχι της μονής Ζωοδόχου Πηγής.

## Αρχιτεκτονική
Ο Ναός είναι πετρόκτιστη βασιλική μετά τρούλου. Έχει μήκος 32 μ.πλάτος 16 μ. και ύψος 24μ. Στην πρόσοψή του υπάρχουν δύο μαρμάρινοι κίονες ιωνικού ρυθμού και δύο παραστάδες υποβαστάζουν το επιστύλιο. Δύο ψηλά καμπαναριά υπάρχουν δεξιά και αριστερά της εισόδου στα οποία ανέρχεται κανείς με εσωτερική σκάλα. Στο υπέρθυρο της κεντρικής εισόδου είναι γραμμένο : "*ΚΤΙΤΩΡ ΑΛΕΞΑΝΔΡΟΣ ΠΑΣΧΑΛΗΣ 1909"*.  Ο τρούλος στηρίζεται σε τέσσερις πεσσούς με ορθομαρμάρωση. Το τέμπλο είναι ξύλινο και οι εικόνες είναι δωρεές από διάφορα πρόσωπα, όπως του Αγίου Ανδρέα από τον ηγεμόνα Ανδρέα Κοπάση, του Δεσποτικού από τον μητροπολίτη Σάμου Κωνσταντίνο Βοντζαλίδη. Η εικόνα του Αγίου Σπυριδωνα είναι του ίδιου του Αλέξανδρου Πασχάλη. Οι τοιχογραφίες του Ιερού είναι έργο του Σάμιου ζωγράφου Σιταρά.

## Ανταγωνισμοί ιδεολογικοί για τη χρήση του ναού
Κυρίαρχη είναι η αντίθεση μεταξύ των ενοριών του Αγίου Νικολάου και του Αγίου Σπυρίδωνα για το θέμα του πρωτείου του μητροπολιτικού ναού. Μετά τον ορισμό του Αγίου Νικολάου ως μητροπόλεως της Σάμου, ο ναός του Αγίου Σπυρίδωνα πήρε τον τίτλο του καθεδρικού ναού.

## Παραπομπές


## Πηγές
*Σπύρος Γικαρίνης, «Μια γειτονιά με νεοκλασικά κτίρια κατά την περίοδο της Ηγεμονίας Σάμου»,στο:Η πόλη της Σάμου Φυσιογνωμία και εξέλιξη, Πρακτικά Συνεδρίου, εκδ. Δήμος Σαμίων, Γ.Α.Κ.Αρχεία Σάμου, Αθήνα, 1998, σελ. 100-109
*Μανώλης Βαρβούνης, «Ναοί και ενοριακό σύστημα στη Σάμο από τον 19ο αιώνα ως σήμερα: από την πολεοδομική εξέλιξη στην ιδεολογική συγκρότηση», στο: Η πόλη της Σάμου Φυσιογνωμία και εξέλιξη, Πρακτικά Συνεδρίου, εκδ. Δήμος Σαμίων, Γ.Α.Κ.Αρχεία Σάμου, Αθήνα, 1998, σελ. 92-99
*Μανώλης Νικολαΐδης, Ο Αλέξανδρος Πασχάλης και το πολύπλευρο έργο του. Συμβολή στην ιστορία της Σάμου, Αθήνα, 1992

Κατηγορία:Εκκλησίες στη Σάμο
Κατηγορία:Εκκλησίες αφιερωμένες στον Άγιο Σπυρίδωνα
Ομπίτσο Α΄ των Έστε

Ο **Ομπίτσο Α΄**, ιταλ. *Obizzo I* (π. 1100 – 5 Δεκεμβρίου 1193) από τον Οίκο των Έστε ήταν μαρκήσιος του Μιλάνου (1137-1193).

## Βιογραφία
Γεννήθηκε στην πόλη Έστε και ήταν ο πρωτότοκος γιος του Φούλκωνος Α΄ μαρκησίου (μαργράβου) του Μιλάνου.

Όταν απεβίωσαν οι δύο αδελφοί του, ένωσε όλες τις πατρικές κτήσεις. Το 1163 βοήθησε τον Φρειδερίκο Α΄ Χοενστάουφεν της Γερμανίας να πολεμήσει τη Βερόνα, τη Πάντοβα και τη Βιτσέντσα. Ο Φρειδερίκος Α΄ έκανε την τρίτη εκστρατεία του στην Ιταλία και είχε σύμμαχο τη Παβία και τη Μάντοβα. Ο Ομπίτσο Α΄ έλαβε ως αμοιβή εμπορικά προνόμια στη Βερόνα. Ωστόσο το 1167 εισήλθε στη Λομβαρδική Ένωση των πόλεων εναντίον του Γερμανού βασιλιά.

Το 1177 πήγε στη Βενετία για να παραστεί στην υπογραφή της συνθήκης μεταξύ της Ένωσης και του Φρειδερίκου Α΄· συνοδευόταν από μία ακολουθία 180 ανδρών, μία επιβεβαίωση της αυξανόμενης πολιτικής επιρροής του. Το ίδιο έτος ορίστηκε διοικητής (podestà) της Πάντοβας. Το 1184 ο Φρειδερίκος Α΄ του επιβεβαίωσε τον τίτλο του μαρκησίου του Μιλάνου και της Γένοβας.

Στη Φερράρα οι Γουέλφοι (οπαδοί του πάπα) με επικεφαλής την οικογένεια Αντελάρντι ανταγωνιζόταν τους Γιβελλίνους (οπαδούς του Γερμανού βασιλιά), που είχαν επικεφαλής την οικογένεια Σαλινγκουέρα. Ο Ομπίτσο Α΄ υποστήριξε τους πρώτους και αυτό θα αποδειχθεί καθοριστικό για την τύχη του Οίκου των Έστε, που θα αναλαμβάνει όλο και πιο σημαντικό ρόλο.

Το 1193 απεβίωσε ο γιος του Άτσο Ε΄. Στις 25 Δεκεμβρίου του ίδιου έτους απεβίωσε και ο Ομπίτσο Α΄  στη Φερράρα· τον διαδέχθηκε ο εγγονός του Άτσο ΣΤ΄ ως μαρκήσιος του Μιλάνου.
## Οικογένεια
Νυμφεύτηκε το 1124 και είχε τα εξής τέκνα:
* Γκαρσέντα.
* Φρόα.
* Αδελαΐδα.
* Άτσο Ε΄ 1125-1193, πατέρας του Άτσο ΣΤ΄.
* Τομμαζίνα.
* Βονιφάτιος, απεβ. 1228, ακολούθησε στρατιωτική σταδιοδρομία.

## Πρόγονοι

## Παραπομπές


## Πηγές
* Carlo Antolini *Il dominio estense in Ferrara:L'acquisto* Ferrara, Premiata Tipografia Sociale 1896.
* Claudio Maria Goldoni *Atlante estense - Mille anni nella storia d'Europa - Gli Estensi a Ferrara, Modena, Reggio, Garfagnana e Massa Carrara* Modena, Edizioni Artestampa 2011.
* Pompeo Litta *Famiglie celebri d'Italia. D'Este*, Τορινο 1835.

Κατηγορία:Οίκος των Έστε
Άτσο Ε΄ των Έστε

Ο **Άτσο Ε΄**, ιταλ. *Azzo V* (1125 - 1193) από τον Οίκο των Έστε ήταν διάδοχος στη μαρκιωνία του Μιλάνου, αλλά απεβίωσε πριν τον πατέρα του.

## Βιογραφία
Ήταν γιος του Ομπίτσο Α΄ μαρκησίου του Μιλάνου. 

Στη Φερράρα υπήρχε ανταγωνισμός των Γουέλφων (οπαδών του πάπα) με επικεφαλής την οικογένεια Αντελάρντι και των Γιβελλίνων (οπαδών του Γερμανού βασιλιά) με επικεφαλής την οικογένεια Σαλινγκουέρα. Ο πατέρας του Ομπίτσο Α΄ πήρε το μέρος των πρώτων, μάλιστα πάντρεψε τον Άτσο Ε΄ με την Μαρτσεζέλλα Αντελάρντι.

Απεβίωσε το 1193· στις 25 Δεκεμβρίου του ίδιου έτους απεβίωσε και ο πατέρας του σε ηλικία 93 ετών. Τον διαδέχθηκε ο γιος του Άτσο Ε΄, ο Άτσο ΣΤ΄.
## Οικογένεια
Νυμφεύτηκε το 1139 μάλλον με την Μαρσεζέλλα Αντελάρντι και είχε τέκνα:
* Άτσο ΣΤ΄ 1170-1212, μαρκήσιος του Μιλάνου.
* Ανιέζε (Αγνή), απεβ. 1167, παντρεύτηκε τον Ετσελίνο Β΄ κύριο του Ρομάνο.

## Πρόγονοι

## Παραπομπές

## Πηγές
* Pompeo Litta *Famiglie celebri d'Italia. D'Este*, Torino 1835.
* Giacomo Delayto, *Annales Estenses*, Milano, 1731, libro XVIII.

Κατηγορία:Οίκος των Έστε
Μοναστηράκι Πέλλας

Το **Μοναστηράκι** (μέχρι το 1922 *Μοναστηρτζίκ*) είναι χωριό του δήμου Αλμωπίας, της περιφερειακής ενότητας (πρώην νομού) Πέλλας, στην περιφέρεια Κεντρικής Μακεδονίας. Σύμφωνα με την απογραφή του 2011, το Μοναστηράκι έχει 164 κατοίκους. Βρίσκεται σε υψόμετρο 240 μέτρων.

Το χωριό είχε μουσουλμανικό πληθυσμό στις αρχές του 20ού αιώνα. Στην απαρίθμηση του 1913 είχε 427 κατοίκους και στην απογραφή του 1920 είχε 348 κατοίκους. Με την ανταλλαγή πληθυσμών το 1923, οι μουσουλμάνοι αναγκάστηκαν να μετοικήσουν στην Τουρκία και στο χωριό εγκαταστάθηκαν 62 προσφυγικές οικογένειες και ο οικισμός έγινε αμιγώς προσφυγικός. Στην απογραφή του 1928 είχε 310 κατοίκους και στην απογραφή του 1940 ο πληθυσμός του είχε αυξηθεί σε 373.

Το Μοναστηράκι ανήκε στην κοινότητα Μεγαπλάτανου και με το πρόγραμμα Καποδίστριας, ο οικισμός προσαρτήθηκε στον δήμο Αριδαίας το 1997. Με το πρόγραμμα Καλλικράτης, προσαρτήθηκε στον δήμο Αλμωπίας.

Στο Μοναστηράκι Αλμωπίας γεννήθηκε και μεγάλωσε ο Μητροπολίτης Εδέσσης, Πέλλης και Αλμωπίας Χρυσόστομος (1931-20 Ιουλίου 2002).

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Αλμωπίας
Furry Weekend Atlanta

Το **Furry Weekend Atlanta**, συντομευμένα ως **FWA**, είναι ένα συνέδριο furry που πραγματοποιείται κάθε χρόνο στην Ατλάντα της Τζόρτζια. Στο 2016, το Furry Weekend Atlanta καταγράφηκε ως το 4ο μεγαλύτερο συνέδριο furry στον κόσμο. Η προσέλευση έχει αυξηθεί σταθερά καθ' όλη τη διάρκεια της ιστορίας του, φτάνοντας στο αποκορύφωμά της τους 15.021 συμμετέχοντες το 2024.

## Ιστορία
Το Furry Weekend Atlanta ξεκίνησε ως αποτέλεσμα τοπικών συναντήσεων από furries που πραγματοποιούνταν για χρόνια στην Ατλάντα στα σπίτια διαφόρων μελών του furry fandom. Καθώς οι συγκεντρώσεις έγιναν μεγαλύτερες, τέθηκε η ιδέα να υπάρξει ένα ολοκληρωμένο συνέδριο· για πρώτη φορά το 2001, όταν τίποτα δεν έγινε από αυτό, και μετά ξανά το 2003. Ως αποτέλεσμα διαφόρων προγραμματισμένων συνεδριάσεων που πραγματοποιήθηκαν τον Αύγουστο του 2003, ένα καλά σχεδιασμένο σχέδιο ξεπρόβαλε για να πραγματοποιήσει ένα συνέδρο τον Φεβρουάριο του 2004. Το όνομα *Furry Weekend Atlanta* επιλέχθηκε για να αντηχεί στο όνομα του συνεδρίου άνιμε που πραγματοποιείτε στην πόλη (Ατλάντα), το Anime Weekend Atlanta. Το όνομα έγινε επωνυμία στις 2 Δεκεμβρίου του 2008. Αρχικά πραγματοποιούνταν γύρω στην Ημέρα του Αγίου Βαλεντίνου, το συνέδριο επαναπρογραμματίστηκε για να πραγματοποιείται στα μέσα Μαρτίου κατά το έτος 2009.

## Παραπομπές


## Εξωτερικοί σύνδεσμοι

*Furry Weekend Atlanta – επίσημη ιστοσελίδα
*Furry Weekend Atlanta στη WikiFur

Κατηγορία:Συνέδρια furry
Κατηγορία:Πολιτισμός της Ατλάντα
Ρινάλντο Α΄ των Έστε

Ο **Ρινάλντο Α΄**, ιταλ. *Rinaldo Ι*,  (μετά το 1221 – 1251) από τον Οίκο των Έστε, ήταν διάδοχος στη μαρκιωνία της Φερράρα, αλλά απεβίωσε νέος.

## Βιογραφία
Ήταν γιος του Άτσο Ζ΄ μαρκήσιου της Φερράρα και της πρώτης συζύγου του Τζοβάννα. Ο πατέρας του έγινε αρχηγός των Γουέλφων (οπαδών του πάπα) και κατέλαβε από τον Ετσελίνο Β΄ κύριο του Ρομάνο, αρχηγό των Γιβελλίνων (οπαδών του Γερμανού βασιλιά), τη Φερράρα· έτσι έγινε μάργραβος της πόλης.

Ο Ρινάλντο Α΄, μόνος γιος και διάδοχος του Άτσο Ζ΄, νυμφεύτηκε την Αδελαΐδα, εγγονή του Ετσελίνο Γ΄ με την ελπίδα ότι θα τελείωνε η αντιπαλότητα μεταξύ των δύο οικογενειών· όμως ήταν άτεκνη. Ο Ρινάλντο Α΄ είχε σχέση με μία από τη Νάπολη, που υπηρετούσε στο σπίτι του πατέρα του και ήταν για τον καθαρισμό των ρούχων. Από τη σχέση αυτή γεννήθηκε π. το 1247 ο Ομπίτσο Α΄. Αμέσως μετά το νεογέννητο και η μητέρα του εξορίστηκαν από τη Φερράρα και μετακόμισαν στη Ραβέννα. Το 1238 ο Άτσο Ζ΄ έδωσε τον γιο του στον Φρειδερίκο Β΄ Χοενστάουφεν ως σημείο πίστης του στον Γερμανό βασιλιά, αλλά όταν το επόμενο έτος ο Άτσο Ζ΄ δήλωσε ανοικτά υπέρ του πάπα, ο Φρειδερίκος Β΄ κράτησε τον Ρινάλντο και τη σύζυγό του αιχμάλωτους στην Κρεμόνα. Το 1251, με την προτροπή του Εζελίνο Γ΄, τους δηλητηρίασε στην φυλακή στην Απουλία.

Τώρα ο Άτζο Ζ΄ έμεινε χωρίς άρρενες απογόνους για να συνεχιστεί η διαδοχή. Είδε στον Ομπίτσο Α΄ τη μόνη ευκαιρία για να επιζήσει ο Οίκος των Έστε. Έψαξε και βρήκε τον εγγονό του. Η μητέρα του πνίγηκε στην Αδριατική. Επέτυχε τη νομιμοποίηση του Ομπίτσο Α΄ από τον πάπα το 1252. Το 1264 απεβίωσε ο Άτσο Ζ΄ και τον διαδέχθηκε ο εγγονός του.

## Οικογένεια
Νυμφεύτηκε την Αδελαΐδα, εγγονή του Ετσελίνο Γ΄ κυρίου του Ρομάνο· δεν είχε τέκνα.

Από μία γυναίκα από τη Νάπολη, που υπηρετούσε στην καθαριότητα ρούχων στο σπίτι του πατέρα του, είχε φυσικό τέκνο τον:
* (νόθος) Ομπίτσο Β΄ 1247/52-1293, μαρκήσιος της Φερράρα.

## Πρόγονοι

## Παραπομπές-Υποσημειώσεις

## Πηγές
*Pompeo Litta *Famiglie celebri d'Italia. D'Este*, Τorino 1835.

Κατηγορία:Οίκος των Έστε
Κατηγορία:Μαρκήσιοι της Φερράρα
Midwest FurFest

Το **Midwest FurFest** (συντόμευση **MFF**) είναι ένα συνέδριο furry, το οποίο λαμβάνει χώρα στο Ρόουζμοντ, του Ιλινόις κάθε Δεκέμβριο. Το MFF είναι μια μη κερδοσκοπική εκπαιδευτική εταιρία του Ιλινόις που υπάρχει κυρίως για το λόγο να γίνεται ένα ετήσιο συνέδριο για τη διευκόλυνση της εκπαίδευσης των τεχνών και της λογοτεχνίας ανθρωπομορφικού στοιχείου. Ένας δευτερεύων σκοπός της εταιρείας είναι να διευκολύνει τη δωρεά κεφαλαίων σε μη κερδοσκοπικά ιδρύματα που το διοικητικό συμβούλιο αποφασίζει αν αξίζουν και τι προάγει την ευημερία των ανθρώπων και/ή των ζώων. Το συνέδριο πραγματοποιήθηκε για πρώτη φορά το 2000 και έχει αναπτυχθεί για να επιστήσει 5,606 συμμετέχοντες το 2015.

## Παραπομπές


## Εξωτερικοί σύνδεσμοι
* 

Κατηγορία:Συνέδρια furry
Κατάλογος έργων της Frick Collection

Η σελίδα αυτή περιέχει εικονογραφημένο κατάλογο έργων της Frick Collection της Νέας Υόρκης.
Άρδακτος Αγίου Βασιλείου Ρεθύμνης

*Για τον οικισμό στον νομό Ρεθύμνης με το ίδιο όνομα δείτε: [[Άρδακτος Κουρητών Ρεθύμνης]]*

Ο **Άρδακτος** είναι χωριό και έδρα ομώνυμης κοινότητας του Δήμου Αγίου Βασιλείου, στην Περιφερειακή Ενότητα Ρεθύμνης της Κρήτης. Βρίσκεται στα νότια του Ρεθύμνου, σε απόσταση σαράντα χιλιομέτρων, διακλάδωση δεξιά στο τριακοστό πέμπτο χλμ. του κεντρικού οδικού άξονα, που οδηγεί από το Ρέθυμνο, μέσω Σπηλίου, στην Αγία Γαλήνη και το Τυμπάκι. Βρίσκεται σε υψόμ. 630 μ. και για τούτο ο Εμμ. Λαμπρινάκης τον χαρακτηρίζει ως «κώμην μεσόγειον  και τερπνήν έχουσαν περί τας σαράντα πέντε οικίας και ναόν τον Αρχιστράτηγον Μιχαήλ». Από τις αρχές του 1879, εως τις αρχές του εικοστού αιώνα ο Άρδακτος υπήρξε έδρα του τότε δήμου  Αγίου Πνεύματος, που αρχικά ονομάστηκε ως Δήμος Αρδάκτου

## Ονομασία του χωριού
Την ονομασία του το χωριό, το πιθανότερο, οφείλει στο φυτό αρδαχτυλλίνος, ο [(ακανθώδες, πολυετές, περί το 0,50 μ. ύψος, ιδιαίτερα αγαπητή τροφή στους γαϊδάρους), αρχαίο ατρακτυλλίς η μαλωτή (carthamus lanatus), στην κοινή της γυναίκας το ατράχτι (αρδάχτι), το οποίο αφθονεί στο εν λόγω χωριό] και κατά μεταπλασμό του δευτερόκλιτου σε πρωτόκλιτο προήλθε ο τύπος αρδαχτύλλινας (ο) με σχετική μεγεθυντική σημασία. Με την περιεκτική φυτωνυμική κατάληξη [-ές] παράγεται το σύνηθες τοπωνύμιο Αρδαχτυλλινές. Το φυτό λέγεται και Αδραχτυλλίνι, με αντιμετάθεση των [ρ] και [δ], όπως και στη λέξη αρδάχτι

## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αγίου Βασιλείου
Great Wall H6

Το **Great Wall H6** ή **Great Wall Hover 6** όπως διατίθεται στη Ρωσία, είναι μεσαίο SUV αυτοκίνητο που κατασκευάζεται από την κινέζικη αυτοκινητοβιομηχανία Great Wall Motors στα εργοστασιακά παραρτήματα της πόλης Τιαντζίν της Κίνας, αλλά και του χωριού Μπαχόβιτσα στη Βουλγαρία. Το μοντέλο αυτό παρουσιάστηκε για πρώτη φορά επίσημα στο Σαλόνι Αυτοκίνητου της Σαγκάης, Κίνα, τον Απρίλιο του 2011 και εντάχθηκε στην παραγωγή τον Αύγουστο του ίδιου έτους. Επιπλέον, αποτελεί τον επίσημο αντικαταστάτη του Great Wall Pegasus, καθώς τα μεταξύ τους οχήματα βρίσκονται στην ίδια κατηγορία μεγέθους και ιδιοτήτων.

Το H6 υποβλήθηκε σε δοκιμή πρόσκρουσης, για αξιολόγηση στην ασφάλεια, το 2012 και βαθμολογήθηκε με 5 στα 5 αστέρια.

## Βασικά στοιχεία

Το H6 αποτέλεσε την εξέλιξη του νεότερου H6 της θυγατρικής Haval που παρουσιάστηκε το 2014 ενώ η αρχική του έκδοση παραμένει στην αγορά και της Ευρώπης και της Κίνας. Η αρχική έκδοση κυκλοφόρησε με δυο κινητήρες, κυβισμού 2.4 ντίζελ και 2.0 λίτρων βενζίνης, ενώ ακολούθησε ο βενζινοκινητήρας των 1.497 κ.εκ. το 2012, τον οποίον προμηθεύτηκε και η Haval. Επίσης, κυκλοφορεί με τα μηχανικά κιβώτια ταχυτήτων των 5 και 6 σχέσεων (υπό την χειροκίνητη μέθοδο) και με αυτόματο κιβώτιο 4 σχέσεων.

### Κινητήρες*

* Οι εκτιμήσεις είναι εργοστασιακές.

### Εξοπλισμός
[thumb|right|300px|Το H6 στην έκθεση αυτοκινήτου στο [Μοντεβιδέο, Ουρουγουάη.]]

Ο εξοπλισμός του H6 ακολουθεί όλα τα σύγχρονα πρότυπα των μοντέλων, καθώς μαζί με τις οικονομικές και οικολογικές προδιαγραφές των κινητήρων, έχει δοθεί μεγάλη σημασία και στον τομέα της ασφαλείας, καθώς είναι εφοδιασμένο με συστήματα όπως το ABS, το EBD (Σύστημα κατανομής πίεσης φρένων), το αντικλεπτικό σύστημα, αισθητήρες και κάμερα παρκαρίσματος, σύστημα Immobilizer, 6 αερόσακους και πολλά ακόμη.

Επιπροσθέτως, τα φωτιστικά σώματα είναι τύπου LED, υπάρχει κεντρικός υπολογιστής με GPS και για DVD, σύστημα Bluetooth Hands-Free Calls και σύστημα κλιματισμού (χειροκίνητο και αυτόματο). Με βάση στον εξοπλισμό και τις επιπλέον ιδιαιτερότητες που προσφέρει το αυτοκίνητο, κυκλοφορεί σε τρείς εκδόσεις:

***City**
***Elite**
***Dignity**

### Επιπλέον εκδόσεις

Αρχείο:Haval H6 Sport Red 01 China 2015-04-06.jpg|*Great Wall Haval H6 Sport* (μπροστά)
Αρχείο:Haval H6 Sport Red 02 China 2015-04-06.jpg|*Great Wall Haval H6 Sport* (πίσω)


## Παραπομπές


H6
Κατηγορία:Αυτοκίνητα SUV
Κατηγορία:Κινέζικα αυτοκίνητα
Άρδακτος

Με την ονομασία **Άρδακτος** είναι γνωστοί δυο οικισμοί της Κρήτης, στο νομό Ρεθύμνου:

*Άρδακτος Λοχριάς Ρεθύμνου (στην παλαιότερη επαρχία Αμαρίου)
*Άρδακτος Λάμπης Ρεθύμνου ( στην παλαιότερη Επαρχία Αγίου Βασιλείου)
Κενταχάν

Το **Κενταχάν **(επίσης, **Κένταχαν**, **Γκενταχάν**, και **Γκεντιχάνι**) είναι ένα χωριό της επαρχίας Αγκσού του βορειοανατολικού Αζερμπαϊτζάν. Το χωριό αποτελεί μέρος του δήμου Γκιουρτσιουβάν.

## Παραπομπές

* 

Κατηγορία:Κατοικημένες περιοχές στην Επαρχία Αγκσού
Έρκολε Β΄ των Έστε

O **Έρκολε Β΄**, ιταλ. *Ercole II*, (5 Απριλίου 1508 - 3 Οκτωβρίου 1559) από τον Οίκο των Έστε, ήταν δούκας της Φερράρα, της Μόντενα και του Ρέτζο (1534-1559).

## Βιογραφία
Ήταν ο πρωτότοκος γιος του Αλφόνσου Α΄ δούκα της Φερράρα, της Μόντενα και του Ρέτζο και της δεύτερης συζύγου του Λουκρητίας Βοργία, κόρης του πάπα Αλεξάνδρου ΣΤ΄. Αδέλφια του ήταν ο καρδινάλιος Ιππόλυτος Β΄, ο Φραγκίσκος μαρκήσιος της Μάσα Λομπάρντα και ο νόθος Αλφόνσος μαρκήσιος του Μοντέκιο.

Νυμφεύτηκε τη Ρενέα, κόρη του Λουδοβίκου ΙΒ΄ της Γαλλίας, η οποία έφερε άφθονη προίκα και μία ετήσια πρόσοδο. Στην Αυλή της Φερράρα η Ρενέα μάζεψε γύρω της ανθρώπους των Τεχνών και των Επιστημών, όπως ο λόγιος Μπερνάρντο Τάσσο και Φούλβιο Πελλεγκρίνο Μοράτο. Επιμελήθηκε με προσοχή την εκπαίδευση των παιδιών της.

Το 1534 απεβίωσε ο Αλφόνσος Α΄ και τον διαδέχθηκε ο Έρκολε Β΄. Ο νέος δούκας αμέσως στράφηκε εναντίον των Γάλλων της Αυλής, θεωρώντας ότι είναι πολύ δαπανηροί και ότι έχουν μεγάλη επιρροή. Ως το 1543 είχαν όλοι απολυθεί. Ο Ιωάννης Καλβίνος ήταν για ένα διάστημα το 1536 στην Αυλή της Φερράρα· ο πάπας πίεσε τον Έρκολε Β΄ να απολύσει όσους ήταν ύποπτοι αίρεσης. Η ίδια η Ρενέα, επειδή αλληλογραφούσε με έναν αριθμό Προτεσταντών, ήταν ύποπτη ότι μεταστράφηκε, αν και υπήρχε στη Φερράρα ένα δικαστήριο Ιεροεξεταστών. Τις καταγγελίες ότι η σύζυγός του είναι αιρετική, ο Έρκολε Β΄ τις έστειλε το 1554 στον Ερρίκο Β΄ της Γαλλίας και στον Ιεροεξεταστή Όριτς· η Ρενέα ομολόγησε.

Πήρε το μέρος του πάπα Παύλου Δ΄ το 1556 εναντίον των Ισπανών, αλλά έκανε ξεχωριστή συμφωνία ειρήνης με αυτούς. Ήταν προστάτης των Τεχνών, όπως και ο αδελφός του καρδινάλιος Ιππόλυτος Β΄, ο οποίος έκτισε τη Βίλα ντ' Έστε κοντά στο Τίβολι. Απεβίωσε το 1559 και τον διαδέχθηκε ο πρωτότοκος γιος του Αλφόνσος Β΄.

## Οικογένεια
Το 1528 νυμφεύτηκε την Ρενέα της Γαλλίας, κόρη του Λουδοβίκου ΙΒ΄ της Γαλλίας και είχε τέκνα:
* Άννα 1531-1607, παντρεύτηκε πρώτα τον Φραγκίσκο από τον Οίκο της Λωρραίνης, δούκα του Γκιζ και έπειτα τον Ιάκωβο από τον Οίκο της Σαβοΐας, δούκα του Νεμούρ.
* Αλφόνσος Β΄ 1533-1597, δούκας της Φερράρα.
* Λουκρητία 1535-1598, παντρεύτηκε τον Φραγκίσκο-Μαρία Β΄ ντελλα Ρόβερε δούκα του Ουρμπίνο.
* Ελεονώρα 1537-1581, δεν παντρεύτηκε.
* Λουδοβίκος 1538-1586, καρδινάλιος.

## Πρόγονοι

## Εξωτερικοί σύνδεσμοι

*''Dosso Dossi: Court Painter in Renaissance Ferrara'', a full text exhibition catalog from The Metropolitan Museum of Art

Κατηγορία:Οίκος των Έστε
Κατηγορία:Δούκες της Φερράρα
Κατηγορία:Δούκες της Μόντενα
Κατηγορία:Δούκες του Ρέτζο
Qoros

Η **Qoros** (κινέζικα: **观致汽车**) είναι αυτοκινητοβιομηχανία που εδρεύει στην Σανγκάη, Κίνα. Ιδρύθηκε τον Δεκέμβριο του 2007 με την αρχική ονομασία **Chery Quantum Automotive Corporation (CQAC)** και είναι υπό την επιτήρηση της επίσης κινέζικης αυτοκινητοβιομηχανίας Chery και της διαχειριστικής εταιρείας Kenon Holdings που εδρεύει στο Τελ Αβίβ.

## Ονομασία
Το 2011 η ονομασία άλλαξε και έγινε η σημερινή, η οποία σημαίνει «Q» (Quality = ποιότητα) και «oros» όπου η προσφώνηση είναι όμοια με την λέξη «chorus» Ελληνικής σημασίας, αποδεικνύοντας την διεθνή παρουσία και ως στόχο την παγκόσμια παραγωγή. Σαν μάρκα παράγει μέχρι στιγμής αυτοκίνητα υπο την μορφή μικρομεσαίων και τζιποειδών κατηγοριών όπως το Qoros 3 και το Qoros 5. 

## Βασικά στοιχεία
Η Qoros με την παρουσίαση του πρώτου της μοντέλου, Qoros 3, επεκτάθηκε αρχικά και στην αγορά της Ευρώπης, όμως τελικώς δεν παρέμεινε σε αυτήν, κυκλοφορώντας το μοντέλο μόνο για έναν χρόνο, λόγω χαμηλών πωλήσεων. Σήμερα, επενδύει αποκλειστικά στην αγορά της Κίνας.

Σαν αυτοκινητοβιομηχανία δίνει έμφαση στην ποιότητα, την ασφάλεια και την σύγχρονη τεχνολογία, συνεργαζόμενη με κατασκευαστικές εταιρείες σε Ευρώπη και Αμερική, όπως οι: Bosch, TRW, Continental, Magna Steyr, Microsoft και Iconmobile.

## Οχήματα
Τα κύρια οχήματα που παράγει μέχρι στιγμής είναι τα εξής:


Αρχείο:Qoros 3 Sedan in Stuttgart Front.jpg|*[[Qoros 3]]* (2013-)
Αρχείο:Qoros 5 SUV 02 China 2016-04-19.jpg|*[[Qoros 5]]* (2016-)


## Παραπομπές


Κατηγορία:Αυτοκινητοβιομηχανίες της Κίνας
Σεκούτωρ

Ο **σεκούτωρ** (λατιν. **Secutor**) ήταν τύπος μονομάχου στην Αρχαία Ρώμη.
μικρογραφία|Αγαλματίδιο σεκούτορα από ελεφαντόδοντο
Η ονομασία προέρχεται από το ρήμα *sequor*, που σημαίνει ακολουθώ ή καταδιώκω. Ο τύπος του σεκούτορα αποτελούσε εξέλιξη και ήταν παρόμοιος στον εξοπλισμό με τον μυρμίλλων. Ήταν εξοπλισμένος με κράνος, σκούτουμ (ασπίδα), περικνημίδα στο αριστερό πόδι, χάλκινο προστατευτικό μανίκι στο δεξί χέρι και σπαθί. Η διαφορά μεταξύ τους βρισκόταν στο κράνος το οποίο φορούσαν. Το χαρακτηριστικό κράνος ενός σεκούτορα ήταν ωοειδές στο σχήμα με λεία επιφάνεια και με πολύ μικρές οπές για τα μάτια ώστε να αποφεύγονται τα χτυπήματα του αντιπάλου. Το σχήμα του θύμιζε κεφάλι ψαριού.

μικρογραφία|αριστερά|Ρετιάριος χτυπά τον αντίπαλο σεκούτορα με την τρίαινά του.
Οι σεκούτορες στους αγώνες ήταν ειδικευμένοι να αντιμετωπίζουν τους ρετιάριους, οι οποίοι ήταν οπλισμένοι με τρίαινα, δίχτυ και ξιφίδιο. Εμφανίστηκαν στο πρώτο μισό του 1ου αιώνα μ.Χ., οπότε αναφέρεται  από τον ιστορικό Σουητώνιο πως ο αυτοκράτορας Καλιγούλας απολάμβανε να παρακολουθεί αγώνες μεταξύ σεκουτόρων και ρετιάριων γιατί μπορούσε να βλέπει τα πρόσωπα των ρετιάριων όταν σκοτώνονταν. Σκοπός του ρετιάριου ήταν να εκμεταλλευτεί την ευλυγισία του και την ταχύτητά του ώστε να παγιδέψει το σεκούτορα με το δίχτυ του και στη συνέχεια να τον αποτελειώσει. Ο σεκούτωρ προσπαθούσε να καταδιώξει και να πιέσει τον αντίπαλό του με την ασπίδα του και στη συνέχεια να τον χτυπήσει με το σπαθί του, πολεμώντας δηλαδή με τον τρόπο ενός Ρωμαίου λεγεωνάριου. Ο σεκούτωρ ήταν ο τύπος μονομάχου που αγαπούσε ιδιαίτερα ο αυτοκράτορας Κόμμοδος, ο οποίος συμμετείχε συχνά ο ίδιος σε αγώνες πολεμώντας ως τέτοιος. Αναφέρεται ότι κατόρθωσε να νικήσει σε χίλιους αγώνες αντιμετωπίζοντας ρετιάριους.

## Παραπομπές


Σεκουτω
Τσολαχλί

Το **Τσολαχλί** είναι  χωριό στην επαρχία Σάκι του βορειοδυτικού Αζερμπαϊτζάν. Το χωριό αποτελεί μέρος του δήμου Τσεφεραμπάντ.

## Παραπομπές

* 

Κατηγορία:Κατοικημένες περιοχές στην Επαρχία Σάκι
Καζμαμπουντούγκ

Το** Καζμαμπουντούγκ **είναι ένα χωριό στην επαρχία Κούμπα του Αζερμπαϊτζάν. Βρίσκεται στο βορειοανατολικό μέρος της χώρας. 

## Παραπομπές
* 

Κατηγορία:Κατοικημένες περιοχές στην Επαρχία Κούμπα
Φιλόξενος (αποσαφήνιση)

Με το όνομα **Φιλόξενος** αναφέρονται τα παρακάτω ιστορικά πρόσωπα:

* Φιλόξενος ο Ανίκητος, ηγεμόνας του ινδοελληνικού βασιλείου ο οποίος έζησε τον 2ο προς 1ο π.Χ. αιώνα.
* Φιλόξενος ο Ερετριεύς, ζωγράφος που έζησε τον 4ο π.Χ. αιώνα.
* Φιλόξενος ο Κυθήριος, ποιητής διθυράμβων που έζησε τον 5ο προς 4ο π.Χ. αιώνα.
* Φιλόξενος (γιατρός) από την Αλεξάνδρεια που έζησε το 100 π.Χ. αιώνα και έγραψε το πρώτο σύγγραμμα πρακτικής χειρουργικής, το οποίο όμως δεν έχει διασωθεί.
* Φιλόξενος (γραμματικός) από την Αλεξάνδρεια που έζησε το πρώτο μισό του 1ου π.Χ. αιώνα.
* Φιλόξενος (σατράπης), αρχιερέας Φιλαδελφείας του οποίου το όνομα αναγράφεται σε νομίσματα του 100 π.Χ.

## Παραπομπές
Ιαήλ

Η **Ιαήλ** ήταν πρόσωπο της Παλαιάς Διαθήκης, σύζυγος του Χαβέρ.
## Ιαήλ και Σισάρα
Η Δεββώρα, η οποία ήταν προφήτισσα, είπε στον Βαράκ ότι τον αντίπαλό του Σισάρα θα τον σκοτώσει χέρι γυναίκας. Καταδιωγμένος από τον Βαράκ, ο Σισάρα  κατέφυγε τρέχοντας στη σκηνή της Ιαήλ, της γυναίκας του Χαβέρ του Κιναίου, ενός Ισραηλίτη που εκείνο τον καιρό είχε φιλικές σχέσεις με τον Ιαβίν, βασιλιά της Ασώρ. Η Ιαήλ έκρυψε το Σισάρα στη σκηνή της κάτω από ένα σκέπασμα. Ο Σισάρα αφού έφαγε και ξεδίψασε, αποκαμωμένος καθώς ήταν κοιμήθηκε βαθιά. Τότε η Ιαήλ πήρε έναν πάσσαλο από τη σκηνή κι ένα σφυρί, πλησίασε αθόρυβα κι έμπηξε το παλούκι στο μηνίγγι του, έτσι που καρφώθηκε στη γη και ο Σισάρα πέθανε. Τότε έφτασε και ο Βαράκ που καταδίωκε το Σισάρα. Η Ιαήλ τον καλοδέχτηκε και του έδειξε το Σισάρα που ήταν νεκρός μέσα στη σκηνή της (Κριταί 4,17-22. 5,24-27). Η πράξη της Ιαήλ μακαρίζεται στον ύμνο της Δεββώρας και του Βαράκ (Κριταί 5,24).
## Παραπομπές


## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Βέρα Μάιλς

Η **Βέρα Μάιλς** (αγγλικά: *Vera Miles*, 23 Αυγούστου 1929) είναι Αμερικανίδα ηθοποιός του κινηματογράφου και κυρίως της τηλεόρασης. Είναι ιδιαιτέρως γνωστή για τη συνεργασία της με τον Άλφρεντ Χίτσκοκ, στου οποίου συμμετείχε σε σπουδαίες ταινίες, πραγματοποιώντας ίσως τον γνωστότερο ρόλο της στην *[[Ψυχώ]]* (1960), ως Lila Crane. Κατά τη διάρκεια της καριέρας της έχει συμμετάσχει σε πάνω από 150 ταινίες, τηλεταινίες και τηλεοπτικές σειρές.

## Παραπομπές


## Εξωτερικοί σύνδεσμοι

*

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Μπέρναρντ Χέρμαν

Ο **Μπέρναρντ Χέρμαν** (αγγλικά: *Bernard Herrmann*, 29 Ιουνίου 1911 – 24 Δεκεμβρίου 1975) ήταν Αμερικανός συνθέτης, περισσότερο γνωστός για τις μουσικές συνθέσεις του στον κινηματογράφο. Το 1941, κέρδισε και το Όσκαρ Καλύτερης Πρωτότυπης Μουσικής, για τη δουλειά του στο έργο *The Devil and Daniel Webster*.

Παρόλα αυτά, περισσότερο γνωστός είναι για τη συνεργασία του με τον Άλφρεντ Χίτσκοκ, με τον οποίον συνεργάστηκε σε αρκετές σπουδαίες ταινίες του, όπως στο *[[Ο άνθρωπος που γνώριζε πολλά]]* (1956), το *[[Δεσμώτης του Ιλίγγου|Vertigo]]* (1958), το Στη σκιά των τεσσάρων γιγάντων (1959) και το *[[Ψυχώ]]* (1960). Έχει γράψει επίσης μουσική για τις ταινίας: *[[Πολίτης Κέιν]]* (1941), *[[Ψυχές στην ομίχλη]]* (1947), *[[Δυο γίγαντες συγκρούονται]]* (1962) και το *[[Ο Ταξιτζής]]* (1976).

## Παραπομπές


## Εξωτερικοί σύνδεσμοι
* The Bernard Herrmann Estate
* The Bernard Herrmann Society
* 
* 
* Bernard Herrmann: The Early Years
* Bernard Herrmann at Soundtrackguide.net
* Bernard Herrmann: A Celebration of his Life and Music (1988 radio documentary)
* Bernard Herrmann: A Centennial Tribute 
* ''Gramophone'' magazine obituary , February 1976.
* ''Citizen Kane: The Classic Film Scores of Bernard Herrmann'' at AllMusic
* 
* Hitchcock And Herrmann

Κατηγορία:Κλασικοί συνθέτες του 20ού αιώνα
Κατηγορία:Αμερικανοεβραίοι
Κατηγορία:Βραβευμένοι με Όσκαρ Καλύτερης Πρωτότυπης Μουσικής
Κατηγορία:Αμερικανοί συνθέτες κλασικής μουσικής
Κατηγορία:Αμερικανοί συνθέτες μουσικής ταινιών
Great Wall Wingle 5

Το **Great Wall Wingle 5** είναι μεγάλο pick-up αυτοκίνητο που κατασκευάζεται από την κινεζική αυτοκινητοβιομηχανία Great Motors, για τις αγορές της Ασίας, της Ωκεανίας και της Ευρώπης. Το μοντέλο μπήκε στην παραγωγή το 2011, ως ο επίσημος αντικαταστάτης του Great Wall Wingle 3 και του Great Wall SoCool. Το 2013, υπέστη μια εκτενή ανανέωση, με κύριο σκοπό την προώθηση του μοντέλου και στην Ευρώπη.

Στον τομέα της εργονομίας, έχει δοθεί βάση και στην διευκόλυνση και πρακτικότητα του οχήματος, έχοντας βγάλει και μια επεκτεινόμενη έκδοση με διπλή καμπίνα, δηλαδή χωρητικότητας τεσσάρων επιβατών..

Το Wingle 5 υποβλήθηκε σε αξιολόγηση του προγράμματος ασφαλείας νέων οχημάτων της Αυστραλίας το 2011 και βαθμολογήθηκε με τρία αστέρια, λόγω απουσίας βομβητή υπενθύμισης ζωνών ασφαλείας και ESP (Ηλεκτρονικό σύστημα ευστάθειας).

## Κινητήρες
Η παλέτα των κινητήρων είναι, κατά μεγάλο βαθμό, προερχόμενη από το Great Wall Wingle 3, ιδίως στις πετρελαιοκίνητες εκδόσεις. Ο κινητήρας της Mitsubishi με τον κωδικό *4G69* εξακολουθεί να χρησιμοποιείται, πληρώντας πλέον τις νέες προδιαγραφές **Euro 4** και **Euro 5**, χωρίς όμως να υπάρχουν ιδιαίτερες αλλαγές στο θέμα της απόδοσης. Σε σχέση με το μοντέλο προηγούμενης γενιάς, έχει προστεθεί ο νεότερος κινητήρας *4D20*, έχοντας στην διαθεσιμότητα και μια έκδοση των 2.0 λίτρων. Εξελιγμένος φαίνεται να είναι και ο κινητήρας *491QE*, που έχει χρησιμοποιηθεί στα πιο πολλά SUV και επαγγελματικά οχήματα, αν και έχοντας κοινά στοιχεία με τον *4G69* στην απόδοση.

Με την ανανέωση του 2013, εντάχθηκε και ο κινητήρας *4D20B* σε πετρελαιοκίνητη έκδοση. Ακολουθούν τα τεχνικά στοιχεία* του μοντέλου:

*Οι εκτιμήσεις είναι εργοστασιακές

## Αισθητική
### Εξωτερικά
Το Wingle 5 με την αρχική του έκδοση δεν διαφέρει πολύ απο το Wingle 3, αν εξαιρέσει κανείς το ελαφρώς μεγαλύτερο μήκος (+20 χιλιοστά) του εμπρόσθιου τμήματος. Τα φωτιστικά σώματα απέκτησαν μια πιο αιχμηρή εμφάνιση και η γρίλια, επιπλέον, είναι διαφορετική, όπως και ο μπροστινός προφυλακτήρας.

### Εσωτερικά
Μικροαλλαγές παρατηρούνται στο σαλόνι του αυτοκινήτου, όπως η μετακίνηση των κουμπιών για τα ηλεκτρικά παράθυρα, απο την κονσόλα στο κέντρο του ταμπλό στα υποβραχιόνια των πορτών.

## Ανανέωση του Great Wall Wingle 5
Στην ανανεωμένη έκδοση, οι αλλαγές είναι περισσότερο εμφανείς, όπως η τοποθέτηση τιμονιού με κουμπιά, η μικρή οθόνη που κοσμεί το ταμπλό, νεότεροι αεραγωγοί, νέος πίνακας οργάνων, νέοι μοχλοί επιλογής κλιματισμού κλπ.

## Ανάκληση
Στις 4 Μαΐου 2015, έγινε ανάκληση σε 10.217 αντίτυπα του Wingle 5, αποκλειστικά για τις πετρελαιοκίνητες εκδόσεις, όπου παρατηρήθηκε πρόβλημα στον σωλήνα του ρεζερβουάρ, ο οποίος ήταν κατασκευασμένος από πλαστικό και μπορούσε να σπάσει αν υπήρχε μεγάλο βάρος στην καρότσα του οχήματος. Ωστόσο, ο κίνδυνος για ανάφλεξη δεν ήταν σημαντικός, καθώς το πετρέλαιο, λόγω των πτητικών συστατικών του, δεν αναφλέγεται όπως η βενζίνη. Το θέμα αυτό φυσικά επιλύθηκε.

## Παραπομπές


Wingle 5
Κατηγορία:Κινέζικα αυτοκίνητα
Κατηγορία:Επαγγελματικά αυτοκίνητα
Ζηνωνίς

Η **Ζηνωνίς** ή Ζηνωνίδα ήταν η σύζυγος του Βυζαντινού αυτοκράτορα Βασιλίσκου (475-476).

## Αυτοκράτειρα
Μεριμνώντας για τον οίκο του, ο Βασιλίσκος ανακηρύσσει τη σύζυγό του Ζηνωνίδα σε Αυγούστα και τον γιο του Μάρκο σε Καίσαρα και λίγο αργότερα συν Αύγουστο. Η Ζηνωνίς φαίνεται να είχε μια φιλο-μονοφυσιτική εκκλησιαστική πολιτική. Ο γιος της Μάρκος έγινε συν-αντιβασιλέας, o υποτιθέμενoς εραστής της Άρματος έγινε επικεφαλής του στρατού και πρόξενος το 476. Μετά την πτώση του συζύγου της η ίδια και ο γιος της εξορίστηκαν μαζί του και σκοτώθηκαν.

## Παραπομπές


Κατηγορία:Σύζυγοι Βυζαντινών Αυτοκρατόρων
Κατηγορία:Βυζαντινοί του 5ου αιώνα
Εκλογές στο Μαρόκο

**Εκλογές** διεξάγονται στο Μαρόκο για την ανάδειξη των μελών της εθνοσυνέλευσης.
## 2016

οι πιο πρόσφατες εκλογές έγιναν το 2016.

## 2002
Η Σοσιαλιστική Ένωση Λαϊκών Δυνάμεων του πρωθυπουργού Αμπντεραχμάν Γιουσούφι κέρδισε τις εκλογές στις 27 Σεπτεμβρίου 2002, με το Ισλαμικό Κόμμα να είναι τρίτο.

## 2007

Βουλευτικές εκλογές διεξήχθησαν στις 7 Σεπτεμβρίου του 2007 για πρώτη φορά υπό την εποπτεία διεθνών παρατηρητών από τις ΗΠΑ και αλλού. Σύμφωνα με υπολογισμούς, η προσέλευση των ψηφοφόρων ήταν μόλις 37%, η χαμηλότερη στη μαροκινή πολιτική ιστορία.

## 2011
Στις πρόωρες βουλευτικές εκλογές που διεξήχθησαν στις 25 Νοεμβρίου 2011, επί συνόλου 395 εδρών, οι 305 εξελέγησαν από κομματικές λίστες σε 92 εκλογικές περιφέρειες και άλλες 90 έδρες εξελέγησαν από μία εθνική λίστα, με τα δύο τρίτα να έχουν κρατηθεί από πριν για τις γυναίκες και το υπόλοιπο ένα τρίτο για τους άνδρες ηλικίας κάτω των 40 ετών. 

Στις εκλογές πήραν μέρος συνολικά 30 κόμματα, από τα οποία τα 18 κέρδισαν έδρες. Οι περισσότερες έδρες κερδήθηκαν από το μετριοπαθές ισλαμιστικό Κόμμα Δικαιοσύνης και Ανάπτυξης (PJD), τον οκτακομματικό "Συνασπισμό για τη Δημοκρατία" (με επικεφαλής το RNI) hκαι τον Συνασπισμό Koutla του πρωθυπουργού Αμπάς Ελ Φασί.
Η επίσημη προσέλευση ήταν 45%, όμως σύμφωνα με μερικούς σχολιαστές, ήταν πολύ χαμηλότερη.

Αν και χωρίς αυτοδυναμία, το Κόμμα Δικαιοσύνης και Ανάπτυξης κατέλαβε 107 έδρες, ποσοστό που του έδωσε την μεγαλύτερη κοινοβουλευτική εκπροσώπηση. 

## Δημοψηφίσματα
### Συνταγματικό δημοψήφισμα 2011
Την 1η Ιουλίου 2011 και έπειτα από διαδηλώσεις, διεξήχθη δημοψήφισμα, που οδήγησε στην έγκριση αλλαγών στο Σύνταγμα, σε ποσοστό 98,5%. Με βάση τις αλλαγές:
* Ο Βασιλιάς του Μαρόκου θα διορίζει πλέον Πρωθυπουργό τον αρχηγό του κόμματος με τις περισσότερες έδρες στο Κοινοβούλιο.
* Μεταφέρονται εξουσίες από τον Βασιλιά προς τον Πρωθυπουργό. Ο τελευταίος θα μπορεί να διαλύει το Κοινοβούλιο.
*Το Κοινοβούλιο θα έχει τον προνόμιο να χορηγεί αμνηστία, κάτι που έως τότε ήταν αποκλειστικό προνόμιο του Μονάρχη.
*Η Βερβερική γίνεται επίσημη γλώσσα της χώρας, όπως και η αραβική γλώσσα.
Η συμμετοχή στο δημοψήφισμα διαμορφώθηκε στο 72,65%.

Έπειτα από το δημοψήφισμα, προκηρύχθηκαν βουλευτικές εκλογές για τις 25 Νοεμβρίου 2011.
Το αποτέλεσμα του δημοψηφίσματος ήταν η έγκριση των μεταρρυθμίσεων με συντριπτική πλειοψηφία της τάξης του 98,5%.
*Ναι:9.653.492 (ποσοστό 98,50 %)
*Όχι: 146.718 (1,5%)
*Συμμετοχή: 73,46%
*Εκλογικό σώμα: 13.451.404

## Παραπομπές
Λάρι Τζέιμς

Ο **Λάρι Τζέιμς** (*George Lawrence "Larry" James*, 6 Νοεμβρίου 1947 - 6 Νοεμβρίου 2008) ήταν Αμερικανός αθλητής του στίβου στους δρόμους ταχύτητας.

Ήταν παγκόσμιος ρέκορντμαν των 400 μέτρων και δύο φορές Ολυμπιονίκης. Μαζί με τους Βίνσεντ Μάθιους, Ρον Φρίμαν και Λι Έβανς, ήταν μέλος της ομάδας των Η.Π.Α., που στις 20 Οκτωβρίου του 1968, στην Πόλη του Μεξικού, κατέρριψε το παγκόσμιο ρεκόρ στα 4x400 μέτρα σκυταλοδρομία, με χρόνο 2.56.16.

Πέθανε το 2008 σε ηλικία 61 ετών από καρκίνο, όπως ανακοινώθηκε από την αμερικανική ομοσπονδία κλασικού αθλητισμού.

## Παραπομπές


Κατηγορία:Αμερικανοί Ολυμπιονίκες
Κατηγορία:Αμερικανοί αθλητές δρόμων ταχύτητας
Κατηγορία:Αμερικανοί εμποδιστές
Κατηγορία:Αθλητές του στίβου στους Θερινούς Ολυμπιακούς Αγώνες 1968
Κατηγορία:Χρυσοί Ολυμπιονίκες του στίβου
Κατηγορία:Αργυροί Ολυμπιονίκες του στίβου
Ευαγγελία Σαμιωτάκη

Η **Ευαγγελία Σαμιωτάκη** (πραγματικό όνομα: Ευαγγελία Καλογήρου το γένος Σακούλα, 3 Ιουνίου 1935 - 11 Μαρτίου 2017) ήταν Ελληνίδα ηθοποιός.

## Βιογραφικά στοιχεία
Γεννήθηκε το 1935 στη Λαμία Οι γονείς της είχαν καταγωγή από τη Σάμο, με τον προπάππου της να είναι οπλαρχηγός κατά την Απελευθέρωση της Σάμου το 1840. Πατέρας της ήταν ο λαϊκός τραγουδιστής Κώστας Σαμιωτάκης. Η Ευαγγελία ολοκλήρωσε την υποχρεωτική εκπαίδευση της στην Θήβα και στη συνέχεια φοίτησε στην Δραματική Σχολή του Εθνικού Θεάτρου. Η πρώτη της θεατρική εμφάνιση έγινε το 1955 στον Ερωτόκριτο του Νίκου Χατζίσκου. Μετά την αποφοίτηση της έπαιζε για 17 συναπτά έτη ρόλους από αττικές κωμωδίες, κυρίως του Αριστοφάνη στην Επίδαυρο. Αποτέλεσε μάλιστα αγαπημένη ηθοποιό του Αλέξη Σολωμού στο ρόλο της Λαμπιτούς στο έργο Λυσιστράτη.

Συνεργάστηκε από το 1965 με το Κρατικό Θέατρο Βορείου Ελλάδος, ενώ από το 1978 ασχολήθηκε με το ελεύθερο θέατρο. Πραγματοποίησε και η ίδια θεατρικές παραγωγές επί 17 χρόνια, ενώ πραγματοποίησε περιοδείες σε Αυστραλία, Ηνωμένες Πολιτείες Αμερικής και Καναδά. Συμμετείχε σε πολλές σειρές και ταινίες, ελληνικής αλλά και ξένης παραγωγής. Σύζυγός της από το 1952 μέχρι το 2009 ήταν ο Σπύρος Καλογήρου. Δίδαξε υποκριτική στη Δραματική Σχολή Διομήδη Φωτιάδη, ενώ τα τελευταία χρόνια πριν από το θάνατό της υπέφερε από προβλήματα υγείας στο αριστερό της πόδι. Απεβίωσε ηλικία 81 ετών στις 11 Μαρτίου 2017 στην Αθήνα.

## Φιλμογραφία
### Κινηματογράφος

### Τηλεοπτικές σειρές

*Μπολσόι Ιβάν και Μπιγκ Τζον
*Λούνα Παρκ
*Μια Αθηναία στην Αθήνα
*Μεθυσμένη Πολιτεία
*Ο Θείος μας ο Μίμης
*Ακυβέρνητες Πολιτείες
*Το Σπίτι της Θείας
*Εμείς και οι Άλλοι
*Ο Πέτρος και τα Κορίτσια του
*Καληνύχτα Μαμά
*Οι Άντρες δεν Υπάρχουν πια
*Αλίκη
*Σαν Χειμωνιάτικη Λιακάδα
*Η Σειρήνα και ο Μπάτσος
*Μόνη εξ Αμελείας
*Εκείνες και Εγώ 

## Θεατρικές παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου
## Παραπομπές


Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Απόφοιτοι της Δραματικής Σχολής του Εθνικού Θεάτρου
Μεγάλη πυρκαγιά του Τορόντο (1904)

[thumb|δεξιά|Μία από τις οδούς του [Τορόντο μετά την κατάσβεση της πυρκαγιάς του 1904]]
Η **μεγάλη πυρκαγιά του Τορόντο**, κατά τη διάρκεια της οποίας καταστράφηκε το μεγαλύτερο τμήμα του κέντρου του Τορόντο συνέβη στις 19 -20 Απριλίου 1904. Επρόκειτο για την μεγαλύτερη έως τότε πυρκαγιά στην ιστορία του Τορόντο.

Στις 8:04 το βράδυ της 19 Απριλίου 1904 ένας αστυνομικός που έκανε περιπολία αντιλήφθηκε φλόγες να βγαίνουν από το εργοστάσιο E & S Currie Limited's, στην οδό Wellington Street West, στον αριθμό 58.  Στην περιοχή όπου βρισκόταν το εργοστάσιο αυτό υπήρχαν και άλλες βιομηχανίες. Πυροσβέστες από άλλες πόλεις όπως το Χάμιλτον, το Οντάριο και το Μπάφαλο έφτασαν στο Τορόντο για να βοηθήσουν στην κατάσβεση της πυρκαγιάς.

Εκείνη την νύχτα η θερμοκρασία ήταν περίπου -4, ο άνεμος φυσούσε με ταχύτητα 48 χιλ. την ώρα και χιόνιζε. Η λάμψη από τις φλόγες ήταν ορατή από απόσταση χιλιομέτρων. Χρειάστηκαν εννέα ώρες για να τεθεί η πυρκαγιά υπό έλεγχο. Μετά την κατάσβεση της πυρκαγιάς κατά τον καθαρισμό των ερειπίων ένα άτομο έχασε τη ζωή του.Από την πυρκαγιά καταστράφηκαν περισσότερα από 100 κτίρια. Διασώθηκαν το κτίριο της Τράπεζας του Μόντρεαλ, το τελωνείο και οι αποθήκες του (που κατεδαφίστηκαν το 1919) και το κτίριο του τηλεγραφείου (Toronto Evening Telegram Building). Πέντε χιλιάδες άνθρωποι έχασαν τις δουλείες τους. Οι ζημιές από την πυρκαγιά υπολογίζεται ότι ξεπέρασαν τα 10.000.000 δολάρια Καναδά. Μετά την πυρκαγιά του 1904 έγινε πιο αυστηρή η νομοθεσία σχετικά με την ασφάλεια των κτιρίων και επεκτάθηκε η πυροσβεστική υπηρεσία της πόλης.

Η ακριβής αιτία της πυρκαγιάς δεν έγινε ποτέ γνωστή αλλά πιθανολογείται ότι προκλήθηκε από κάποια ελαττωματική σόμπα ή από κάποιο ηλεκτρολογικό πρόβλημα.

## Παραπομπές

 

Κατηγορία:Πυρκαγιές
Κατηγορία:Τορόντο
Φιλόξενος ο Ερετριεύς

right|280px|Το ψηφιδωτό αντίγραφο της «Μάχης της Ισσού»
Ο **Φιλόξενος ο Ερετριεύς** υπήρξε Έλληνας ζωγράφος που έζησε στα τέλη του 4ου με αρχές του 3ου π.Χ. αιώνα και αναφέρεται, από τον Πλίνιο στο σύγγραμμά του *[[Φυσική Ιστορία (Πλίνιος)|Φυσική Ιστορία]]*, ως μαθητής του Νικομάχου. Θεωρείται ως ο δημιουργός του περίφημου πίνακα της Μάχης της Ισσού που παριστάνει τον Μέγα Αλέξανδρο εναντίον του Δαρείου. Ο πίνακας έγινε κατά παραγγελία του βασιλιά Κασσάνδρου και αντίγραφό του διασώθηκε στο γνωστό ψηφιδωτό της Πομπηίας. Ο Πλίνιος αναφέρει επίσης ότι ο Φιλόξενος ήταν γνωστός για την ζωγραφική του ταχύτητα και την χρήση συντμήσεων.

## Παραπομπές


Φιλοξενος
Φιλοξενος
Ρόμπερτ Μπερκς

Ο **Ρόμπερτ Μπερκς**,  A.S.C. (αγγλικά: *Robert Burks*, 4 Ιουλίου 1909 - 11 Μαΐου 1968) ήταν Αμερικανός πρωτοπόρος κινηματογραφιστής, που ασχολήθηκε με παρά πολλά κινηματογραφικά είδη, τόσο στην ασπρόμαυρη όσο και στην έγχρωμη εικόνα. Μερικές από τις πιο γνωστές ταινίες στις οποίες εργάστηκε, ανήκουν στη φιλμογραφία του Άλφρεντ Χίτσκοκ, μεταξύ των οποίων το *[[Σιωπηλός Μάρτυς]]* (1954), το *[[Δεσμώτης του Ιλίγγου|Vertigo]]* (1958), *[[Στη σκιά των τεσσάρων γιγάντων|North by Northwest]]* (1959), το *[[Τα Πουλιά (ταινία)|Τα Πουλιά]]* (1963, καθώς και το *[[Το Κυνήγι του Κλέφτη]]* (1955), για το οποίο είχε κερδίσει το Όσκαρ Καλύτερης Έγχρωμης Φωτογραφίας, ενώ υπήρξε άλλες τρεις φορές υποψήφιος για Όσκαρ Καλύτερης Φωτογραφίας.

Γεννημένος στην Καλιφόρνια των ΗΠΑ, ξεκίνησε να ασχολείται από την ηλικία των 19 ετών με τον κινηματογράφο, τότε στα στούντιο της Warner Bros., στα μεγαλύτερο, δηλαδή εκείνη την εποχή, στούντιο ειδικών εφέ. Το 1929, έγινε βοηθός οπερατέρ και το 1934 οπερατέρ. Έως το 1944, εργαζόταν ως φωτογράφος ειδικών εφέ, ενώ από το 1944 κι έπειτα του ανατέθηκε η διεύθυνση φωτογραφίας. Βρήκε τραγικό θάνατο, σε ηλικία 58 ετών, μαζί με τη γυναίκα του, όταν έπιασε φωτιά το σπίτι τους.

## Παραπομπές


## Εξωτερικοί σύνδεσμοι
*
*
*"Hitchcock Blonde" by Stephen Pizzello. *American Cinematographer;* Oct 2012; 93,10; Screen Studies Collection

Κατηγορία:Αμερικανοί κινηματογραφιστές
Κατηγορία:Βραβευμένοι με Όσκαρ Καλύτερης Φωτογραφίας
Birkenia

μικρογραφία|''Birkenia elegans''
Το ***Birkenia*** είναι ένα γένος των εξαφανισμένων ανάσπιδων ψαριών από τα στρώματα της Μέσης Σιλούριας της Βόρειας Ευρώπης, και της Μέσης Σιλούριας με ενδεχομένως πρώιμα στρώματα της Δεβόνιας περιόδου του Αρκτικού Καναδά.
αριστερά|μικρογραφία|200px|Απολίθωμα και το μοντέλο του ''B. elegans''
Άθικτα απολιθωμένα δείγματα του *B. elegans* δείχνουν ότι τα ενήλικα ζώα έφθασαν σε μήκος έως και τα 10 εκατοστά (3,9 ίντσες), και ήταν ενεργοί κολυμβητής. Εκτός από τα ολόκληρα δείγματα και την κλίμακα μικροαπολιθωμάτων του *B. elegans*, τα οποία βρίσκονται στη Μεγάλη Βρετανία και στη Σκανδιναβία, οι κλίμακες ενός δεύτερου είδους, του *B. robusta*, βρίσκονται στα στρώματα τις Ύστερη Σιλούριας της Σκανδιναβίας και της Εσθονίας. Οι κλίμακες του *B. robusta* διαφέρουν από εκείνες του *B. elegans* από το γεγονός ότι, όπως υποδηλώνει το συγκεκριμένο επίθετο, οι κλίμακες του πρώτου είδους έχουν πιο έντονες αναλογίες από εκείνες του τελευταίου.

## Παραπομπές


Κατηγορία:Προϊστορικά ψάρια
Ainiktozoon

μικρογραφία|Καλλιτεχνική αναπαράσταση
Το ***Ainiktozoon loganense*** είναι αινιγματικό απολίθωμα οργανισμού από την Σιλούρια περίοδο της Σκωτίας. 

Αρχικά περιγράφηκε ως πρώιμο χορδωτό, ωστόσο μεταγενέστερες μελέτες έδειξαν ότι στην πραγματικότητα επρόκειτο για αρθρόποδο, ακριβέστερα ένα thylacocephalid καρκινοειδές. 

Το Ainiktozoon loganense είναι γνωστό από έναν αριθμό δειγμάτων από πετρώματα της Σιλούριας (σειρά Λούντλοου) στο Lesmahagow της Σκωτίας.

## Ετυμολογία
Η κοινή ονομασία *Ainiktozoon* είναι ελληνικής προέλευσης και σημαίνει «αινιγματικό ζώο». Προέκυψε από τη σύνθεση του *ζῷον* με το επίθετο *αἰνικτός*, το οποίο στα αρχαία ελληνικά σημαίνει «ο δι' αινίγματος δηλούμενος», ο αινιγματικός, ο αινιγματώδης.

## Παραπομπές


## Εξωτερικοί σύνδεσμοι
* Hunterian Museum Geology Collections: GLAHM V6504 (εικόνα απολιθώματος του *Ainiktozoon loganense*). *Τhe Hunterian Museum and Art Gallery*.  University of Glasgow. Ανακτήθηκε στις 18-03-2017.

* Ainiktozoon loganense (καλλιτεχνική αναπαράσταση). *deviantart.com*. Ανακτήθηκε στις 18-03-2017.

Κατηγορία:Εξαφανισμένα είδη
Καλλιφώνι

Η ονομασία **Καλλιφώνι** ή **Καλλιφώνιο** μπορεί να αναφέρεται στο:
* Καλλιφώνιο όρος
* Καλλιφώνιο Αχαΐας
* Καλλιφώνι Καρδίτσας
Κατάλογος των Ελληνικών ρεκόρ στον στίβο

Αυτά είναι τα πανελλήνια ρεκόρ που έχουν σημειωθεί στον στίβο.
## Ανδρών
*Τελευταία ενημέρωση: 28 Φεβρουαρίου  2026*

## Γυναικών
*Τελευταία ενημέρωση: 22 Μαρτίου 2025*

## Παραπομπές


## Πηγές
* ΣΕΓΑΣ - ΠΑΝΕΛΛΗΝΙΑ ΡΕΚΟΡ ΑΝΟΙΚΤΟΥ ΣΤΙΒΟΥ

Κατηγορία:Στίβος στην Ελλάδα
Τσιχιστζβάρι

Το **Τσιχιστζβάρι** είναι ένα ελληνόφωνο χωριό στη Γεωργία, στις όχθες του ποταμού Μπορζομούλα, σε υψόμετρο 1640 μ., 41 χιλιόμετρα από την πόλη της* *Μπορτζόμι. Σύμφωνα με την απογραφή του 2014, ο πληθυσμός του χωριού ήταν 406 ατόμων.

## Πηγές
https://tsikhisdjvari.com/

Κατηγορία:Χωριά της Γεωργίας
Occacaris

μικρογραφία|Καλλιτεχνική αναπαράσταση
Το ***Occacaris oviformis*** είναι ένα εξαφανισμένο νηκτόν αρπακτικό αρθρόποδο από την Χαμηλή Κάμβρια, στον σχιστόλιθο Μαοτιανσάν. Φέρει μια επιφανειακή ομοιότητα με το αρθρόποδο της Κάμβριας, *Canadaspis*, όμως, ήταν πολύ μικρότερο, και είχε ένα ζεύγος "μεγάλες αποφύσεις", με τα οποία μπορούσε να αντιληφθεί το θήραμα.

## Δείτε επίσης
* Αρθρόποδα

## Παραπομπές
*Xian-Guang Hou, *The Cambrian Fossils of Chengjiang, China: The Flowering of Early Animal Life*.   (Blackwell, 2004)

Κατηγορία:Εξαφανισμένα είδη
FIFA Soccer 95

Το ***FIFA Soccer 95*** είναι βιντεοπαιχνίδι αθλητισμού που αναπτύχθηκε από την Extended Play Productions και κυκλοφόρησε από την Electronic Arts για το Sega Mega Drive το 1994. Είναι ο διάδοχος του *[[FIFA International Soccer]]* και το δεύτερο παιχνίδι της σειράς *[[FIFA (σειρά βιντεοπαιχνιδιών)|FIFA]]*.

## Gameplay
Το *FIFA Soccer 95* είναι ένα βιντεοπαιχνίδι που προσομοιώνει το ποδόσφαιρο. Το παιχνίδι χρησιμοποιεί μια ισομετρική όψη. Ο παίκτης ελέγχει έναν από έντεκα ποδοσφαιριστές για την ομάδα του, με τη δυνατότητα να ελέγξει και έναν άλλο ποδοσφαιριστή. Το παιχνίδι επιτρέπει μέχρι και τέσσερις παίκτες ταυτόχρονα, με το καθένα να ελέγχει ένα διαφορετικό ποδοσφαιριστή. Οι παίκτες μπορούν να επιλέξουν να ελέγχουν ένα ποδοσφαιριστή στην ίδια ομάδα ή σε αντίπαλες ομάδες. Οι υπόλοιποι ποδοσφαιριστές ελέγχονται από τον υπολογιστή.

Οι σύλλογοι περιλαμβάνονται για πρώτη φορά στη σειρά, με συλλόγους από έξι πρωταθλήματα σε όλη την Ευρώπη: η Πρέμιερ Λιγκ στην Αγγλία, η Λιγκ 1 στη Γαλλία, η Μπουντεσλίγκα στη Γερμανία, η Σέριε Α στην Ιταλία, η Ερεντιβίζιε στην Ολλανδία, και η Λα Λίγκα στην Ισπανία. Περιλαμβάνονται επίσης αρκετές ομάδες από τα πρωταθλήματα Καμπεονάτο Μπραζιλέιρο στη Βραζιλία και σύλλογοι που ονομάζονται για πόλεις στην Αμερικανική Ένωση Επαγγελματιών Ποδοσφαίρου στις ΗΠΑ. Οι άδειες του παιχνιδιού δεν καλύπτουν τα ονόματα των παιχτών, και αντιθέτως χρησιμοποιούνται φανταστικά ονόματα.

Άλλα νέα χαρακτηριστικά σε σύγκριση με το προηγούμενο παιχνίδι περιλαμβάνουν την εφαρμογή του πέναλτι για την επίλυση παιχνίδια που τελειώσει με ισοπαλία μετά από έξτρα χρόνο.

## Υποδοχή
Η *Mega Machines Sega* σημείωσε τις βελτιώσεις που έγιναν σε τρία στοιχεία του gameplay που θεωρήθηκαν αδύναμα σημεία στο προηγούμενο παιχνίδι - passing, set-pieces και τερματοφύλακες. Επαίνεσαν επίσης ότι οι προγραμματιστές "βελτίωσαν αυτό που δεν φαίνεται να χρειαζόταν βελτίωση". Κατέληξαν στο συμπέρασμα περιγράφοντας το ως μια "εξαιρετική αναβάθμιση" και "το καλύτερο παιχνίδι ποδοσφαίρου διαθέσιμο". Το *[[GamePro]]*, αν και απογοητεύτηκε που υπήρχαν λιγότεροι ύμνοι και τραγούδια από το προηγούμενο παιχνίδι, το χαρακτήρισε ως "το καλύτερο παιχνίδι ποδοσφαίρου". Επαίνεσαν ιδιαίτερα την αφαίρεση του passing με το πάτημα ενός κουμπιού, λέγοντας ότι αυτό κάνει το παιχνίδι να παίζει πιο ρεαλιστικά, καθώς και τη διατήρηση των περισσότερων από τα στοιχεία που έκαναν το προηγούμενο παιχνίδι εξαιρετικό.

## Παραπομπές


## Εξωτερικοί σύνδεσμοι
* *[http://www.mobygames.com/game/genesis/fifa-soccer-95 FIFA Soccer 95]* στο MobyGames

Κατηγορία:Βιντεοπαιχνίδια του 1994
Κατηγορία:Βιντεοπαιχνίδια του Mega Drive
Κατηγορία:FIFA (σειρά βιντεοπαιχνιδιών)
Κατηγορία:Βιντεοπαιχνίδια της Electronic Arts
Κατηγορία:Βιντεοπαιχνίδια αθλητισμού